पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के कारण मरीजों की संख्या लगातार बढ़ रही है। ऐसे में मरीजों को कोरोना केयर सेंटर में शिफ्ट किया जा रहा है, जहां उनकी देखभाल के लिए जिन चिकित्सा कर्मियों की ड्यूटी लगाई है, लेकिन उन्होंने बुधवार को ज्वाइन नहीं किया। इस पर चिकित्सा विभाग ने अंतिम नोटिस जारी किया है।अब गुरुवार सुबह 11 बजे तक सेवारत कर्मचारियों ने संबंधित केयर सेंटर पर ज्वाइन नहीं किया तो उन्हें सीधे जयपुर के लिए एपीओ कर दिया जाएगा। इसके अलावा जो संविदाकर्मी ज्वाइन नहीं करेंगे उनकी सेवाएं समाप्त कर दी जाएंगी। दरअसल, काेराेना केयर सेंटर में जिले के 30 कर्मचारियाें की ड्यूटी लगाई गई थी। इनमें से 18 ने ही ड्यूटी ज्वाइन की, जबकि शेष कर्मचारी ड्यूटी ज्वाइन ही नहीं कर रहे हैं।
सीएमएचओ डॉ. साजिद खान ने बताया कि सीएचसी, सैटेलाइट अस्पताल, इंजीनियरिंग कॉलेज, पॉलिटेक्निक कॉलेज व उद्यानिकी कॉलेज में बनाए गए कोरोना केयर सेंटर पर विभिन्न नर्सिंगकर्मियों की ड्यूटी लगाई गई थी। सैटेलाइट अस्पताल का निरीक्षण किया तो कई कर्मचारियों ने ड्यूटी ज्वाइन नहीं की।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn